1479-ben Bernhard von Rohrer érsek harc nélkül átadta a városfal nélküli Leibnitzet a Stájerországba bevonuló Mátyás magyar királynak. A magyar megszállás 1490-ig, Mátyás halálig tartott és a hatalmat ismét átvevő osztrák hatóságok szigorúan megbüntették a magyarokkal együttműködő polgárokat. 1532-ben a Kőszeg ostromából visszatérő törökök kifosztották Leibnitzet, sok polgárt megöltek vagy elhurcolták rabszolgának. 1595-ben Wolf Dietrich von Raitenau érsek Leibnitz mezővárosát és a várat Martin Brenner stájerországi püspöknek és jeles ellenreformátornak adományozta.